**ДРЖАВНО ПРВЕНСТВО НА МАКЕДОНИЈА**

**Конкуренција У-15 (кадети) екипно и поединечно**

**17.-18. Јуни 2023 година, Градски Парк - Скопје**

Почитувани,

Согласно усвоениот Календар и Пропозициите за натпревари за 2023 година, Државното првенство за конкуренцијата У-15 (кадети) во дисциплината Пливка ќе се одржи на 17. и 18. Јуни 2023 на езерото кај “Централ Парк“ во Градскиот Парк - Скопје.

Пријавување на екипите заклучно со 14. јуни (среда) до 14 часот.

Организатор на првенството е Македонската Риболовна Федерација и Натпреварувачката комисија – Пливка.

Котизација за натпреварот не е предвидена.

Здруженијата и клубовите можат да учествуваат со повеќе од една екипа.

Екипите за ова првенство се составени од 3 (три) натпреварувачи, еден резервен натпреварувач и 2 (два) капитени на екипата.

Во екипата може да настапат и натпреварувачки од истата категорија.

Членовите на екипите, за утврдување на идентитетот, задолжително треба да поседуваат Спортска легитимација за 2023 година.

Најдобро пласираната екипа и поединец се стекнуваат со титулата Државен првак за 2023 година.

Дозволена е употреба на прибор по слободен избор. Максимална должина на риболовната трска е 10 (десет) метри. Задолжително е поседување на риболовна мрежа (чуварка) за уловените риби со прстени и минимална должина од 1,5 метри.

На патеката се активни следните видови на риби: црвеноперка, сунчица, караш, костреж, америчко сомче, клен, крап, попадика и др. Дозволен е улов на сите видови риби без ограничување на големината.

Официјален тренинг на патеката е дозволен во петок 16.07.2023 година. Право на тренинг имаат само пријавените натпреварувачи и треба да поседуваат Спортска легитимација. Патеката за тренинг ќе биде поставена во петок до 8:30 часот.

**Програма и саатница:**

**Петок** **16.06.** од 08:30 до 18:00 официјален тренинг.

**Сабота 17.06.** до 08:00 Пристигнување и пријавување

08:15 Извлекување на редослед и стартни места

08:30 Отворање на првенството

09:00 Пристап на стартните места

09:50 Почеток на тешка прихрана

10:00 Почеток на ловење риби

12:55 Пет минути до крајот на натпреварот

13:00 Крај на натпреварот

14:00 Објавување на резултатите

**Недела 18.06.** до 08:00 Пристигнување и пријавување

08:15 Извлекување на редослед и стартни места

09:00 Пристап на стартните места

09:50 Почеток на тешка прихрана

10:00 Почеток на ловење риби

12:55 Пет минути до крајот на натпреварот

13:00 Крај на натпреварот

14:00 Објавување на резултатите

БИСТРО на сите учесници!

**Натпреварувачка комисија – Пливка**

**070 225 989 Претседател, Зоран Кожухаров**